อยู่ๆตืนเช้าไม่เคยเป็นไร พอเช้าวันนี้ รู้สึกปวดกามข้างขวา ฟันไม่ได้ปวด ฟันไม่ได้จัด พอเรากดปวด แบบนี้เป็นอันตรายไหมคะ ต้องกินยาไรคะ
สวัสดีค่ะ อาการปวดกรามข้างขวา อาจมีสาเหตุมาจาก ภาวะฟันผุหรือเหงือกอักเสบบริเวณกราม มีข้อต่อขากกรรไกรอักเสบทำให้ปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บได้ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับด้วยได้ หรืออาจเป็นต่อมน้ำลายบริเวณกกหูอักเสบ เกิดตามหลังอุบัติเหตุเช่นการกระแทกแรงๆบริเวณดังกล่าว เป็นต้นในเบื้องต้น ควรพักการใช้งานบริเวณดังกล่าว งดการเคี้ยวมากๆไปก่อน หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว เพื่อให้ข้อต่อขากรรไกรได้พัก การใช้นำอุ่นประคบบริเวณขากรรไกร หากปวดมากและควรไปพบแพทย์เพื่อตรวจเพิ่มเติมถ้าอาการปวดยังเป็นมากขึ้นเรื่อยๆ ปวดจนทำให้กินอาหารไม่ได้ตามปกติ หรือมีก้อนหรือมีแผลบริเวณดังกล่าวด้วย